Държавен вестник, бр. 68, 2010 г., стр. 27

БРОЙ  68	
Д Ъ Р Ж А В Е Н  В Е С Т Н И К 	
СТР.  27  
оплождане, самото оплождане или развитието на 
оплодената яйцеклетка до момента или по време 
на имплантацията.
2. Токсичност за развиващия се организъм: 
Терминът се разглежда в най-широк смисъл и 
включва всички ефекти, нарушаващи нормално­
то развитие както преди, така и след раждането. 
Обхванати са ефекти, предизвикани или проявени 
пренатално, както и такива, които се проявяват 
след раждането. Такива са: ембриотоксични/
фетотоксични ефекти, смърт, аборт, структурни 
дефекти (тератогенни ефекти), функционални 
дефекти, дефекти, предизвикани по време и след 
раждането, както и нарушено постнатално психи­
ческо или физическо развитие до момента и по 
време на пубертета.
Класификацията на химичните вещества като 
токсични за репродукцията се отнася до вещества 
със специфичен потенциал за предизвикване на 
този вид токсичност. Когато репродуктивната ток­
сичност се развива вторично, като неспецифично 
следствие от други токсични ефекти, съответните 
химични вещества не трябва да се класифицират 
като токсични за репродукцията. За най-значими 
се считат тези химични вещества, които увреждат 
репродукцията при нива на експозиция, неводещи 
до други токсични прояви.
Класифицирането на дадено химично вещество 
в категория 1 по отношение на ефекти върху 
възпроизводството и/или развитието се извършва 
въз основа на епидемиологични данни. Класифи­
цирането в категории 2 или 3 се извършва пре­
димно въз основа на данни от проучвания върху 
животни. Данните от in vitro проучвания или от 
изпитвания върху яйца на птици се разглеждат 
като „допълнително подкрепящо доказателство“ 
и само по изключение могат да доведат до кла­
сифициране на дадено химично вещество като 
токсично за репродукцията при отсъствие на in 
vivo данни.
Както и при повечето други токсични ефекти 
по отношение на репродуктивната токсичност съ­
ществува експозиционен праг на въздействие, под 
който химичните вещества не проявяват вреден 
ефект. Дори когато в проучванията върху животни 
се открие ясно изразен ефект, изводите за възмож­
но въздействие при човека могат да се поставят 
под съмнение в случаите, когато ефектът се про­
явява само при високи дози, когато съществуват 
изразени токсикокинетични различия, или пътят 
на постъпване при експеримента не съответства 
на реалния път на постъпване при експозиция на 
хора. Поради тези и подобни съображения в такива 
случаи се стига до класифициране в категория 3 
или веществото изобщо не се класифицира като 
токсично за репродукцията.
Регламент (ЕО) № 440/2008 въвежда лими­
тиращ тест за вещества с ниска токсичност. Ако 
при доза, по-голяма или равна на 1000 mg/kg 
per os, не се проявяват признаци на токсичност 
за репродукцията, проучвания с използване на 
други дози по правило не са необходими. Ако са 
налице данни за репродуктивна токсичност при 
дози, по-високи от посочената лимитираща доза, 
те трябва да се оценят заедно с всички останали 
съществени данни. По правило се приема, че 
наблюдението на ефект само при дози, надвиша­
ващи лимитиращата доза, не води задължително 
до класифициране на химичното вещество като 
„токсично за репродукцията“.
ЕФЕКТИ ВЪРХУ ВЪЗПРОИЗВОДИТЕЛНАТА 
ФУНКЦИЯ
За класифициране на дадено химично веще­
ство в категория 2 по отношение на нарушение 
на възпроизводителната функция по правило се 
изискват убедителни данни за един животински 
вид, заедно с подкрепящи данни за механизма 
или мястото на действие, за наличие на химично 
сродство с химични агенти с доказано вредно 
въздействие върху възпроизводителната функция, 
или друга информация от проучвания върху хора, 
която подкрепя извода, че ефектите биха могли 
да възникнат при човека. Когато са налице данни 
за един животински вид без друга подкрепяща 
информация, най-подходящо е класифициране в 
категория 3.
Нарушенията във възпроизводителната функция 
могат да настъпят като неспецифично следствие 
на изразена генерализирана токсичност или при 
силно изтощение. Затова класифицирането в ка­
тегория 2 се извършва, когато са налице данни 
за известна специфичност на репродуктивната 
токсичност. Ако нарушенията във възпроизводи­
телната функция при проучвания върху животни 
се дължат на невъзможност за копулация, класи­
фицирането в категория 2 по правило изисква и 
наличие на данни за механизма на действие, за 
преценка дали вредното въздействие, например 
нарушение в хормоналната секреция, може да 
възникне при човека.
ТОКСИЧНОСТ ЗА РАЗВИВАЩИЯ СЕ ОР­
ГАНИЗЪМ
Класифицирането в категория 2 изисква убеди­
телни доказателства за наличие на вредни ефекти 
в адекватно проведени проучвания върху един или 
повече животински видове. Неблагоприятните 
ефекти по време на бременност и след раждане 
могат да възникнат вторично като следствие от 
токсичност за майката, намален прием на храна 
или вода, стрес за майката, липса на майчини гри­
жи, специфичен хранителен дефицит, недостатъци 
при отглеждането на животните във вивариума, 
инфекциозни заболявания и т.н. Затова са от зна­
чение преди всичко ефектите върху развиващия се 
организъм, които се наблюдават в добре проведени 
проучвания и при дози, непредизвикващи изразена 
токсичност за майката. Пътят на експозиция е 
също от значение. По-конкретно инжектирането 
на материал с дразнещо действие интраперито­
неално може да доведе до локални увреждания 
на матката и нейното съдържимо. Резултатите от 
такива проучвания трябва да се интерпретират 
предпазливо и сами по себе си не са достатъчни 
за класифицирането на дадено вещество като 
токсично за развиващия се организъм. 
Класифицирането в категория 3 се извършва въз 
основа на критерии, близки до тези за категория 
2. Тази категория се избира при недостатъци в 
проучванията, които правят техните заключения 
по-малко убедителни, или когато не може да се